ddrg/super_eurlex huggingface dataset:
A Tanács irányelve

(1987. június 25.)

egyes előre csomagolt termékek névleges töltőtömegének és névleges térfogatának megengedett kiszerelési értéksorairól szóló tagállami jogszabályok közelítéséről szóló 80/232/EGK irányelv módosításáról

(87/356/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 86/96/EGK irányelvvel [4] módosított 80/232/EGK irányelv [5] elfogadása óta szükségessé vált, hogy egyes előre csomagolt termékekre vonatkozóan további névleges mennyiségi értéksorok kerüljenek meghatározásra az e termékekre vonatkozó kereskedelmi akadályok megszüntetése érdekében;

mivel, ahol csak lehetséges, ajánlatos az előre csomagolt termékekre vonatkozó értéksorok teljes harmonizációját biztosítani annak érdekében, hogy e termékek tekintetében átlátható piac jöjjön létre,

ELFOGADTA EZT AZ IRÁNYELVET:

1. cikk

A 80/232/EGK irányelv a következőképpen módosul:

1. Az 1. cikk meglévő szövege elé az (1)-es számot kell írni, és a cikk a következő bekezdéssel egészül ki:

"(2) Az (1) bekezdéstől eltérve ez az irányelv az I. melléklet 11. pontjában említett kötőfonalakra is alkalmazandó, amely kötőfonalak eltérő csomagolási formában kerülnek forgalomba."

2. Az 5. cikk a következő mondattal egészül ki:

"Az I. melléklet 11. pontjában felsorolt termékeket tartalmazó előre csomagolt egységeket 1989. december 31-e után csak a 11. pontban meghatározott névleges mennyiségben lehet forgalomba hozni."

3. Az I. melléklet a következőkkel egészül ki:

"11. KÖTŐFONALAK (a mennyiség grammban megadva), amelyek természetes (állati, növényi és ásványi eredetű) szálakból, szintetikus szálakból és ezek keverékéből állnak.

10 – 25 – 50 – 100 – 150 – 200 – 250 – 300 – 350 – 400 – 450 – 500 – 1000

Ez az érték a fonal vízmentes tömegét jelöli, amelyre a 71/307/EGK irányelvben meghatározott egyezményes nedvességtartalom-értékek alkalmazandók."

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1988. június 30-ig megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a rendelkezéseit, amelyeket ezen irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Luxembourgban, 1987. június 25-én.

a Tanács részéről

az elnök

H. DE Croo

[1] HL C 317., 1986.12.10., 11. o.

[2] 1987. június 19-i vélemény (a Hivatalos Lapban még nem tették közzé)

[3] HL C 150., 1987.6.9., 4. o.

[4] HL L 80., 1986.3.25., 55. o.

[5] HL L 51., 1980.2.25., 1. o.

--------------------------------------------------
A TANÁCS IRÁNYELVE

(1987. június 25.)

a mérőműszerekkel és a metrológiai ellenőrzés módszereivel kapcsolatos közös rendelkezésekre vonatkozó tagállami jogszabályok közelítéséről szóló 71/316/EGK irányelv módosításáról

(87/355/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 87/354/EGK irányelvvel [4] módosított, a mérőműszerekkel és a metrológiai ellenőrzés módszereivel kapcsolatos közös rendelkezésekre vonatkozó tagállami jogszabályok közelítéséről szóló, 1971. július 26-i 71/316/EGK tanácsi irányelv [5] II. mellékletét ki kell egészíteni Spanyolország E, Görögország EL és Portugália P megkülönböztető betűjelének rajzával;

mivel annak érdekében is szükséges módosítani az említett mellékletet, hogy Írország IR megkülönböztető betűjelének rajza helyébe IRL lépjen,

ELFOGADTA EZT AZ IRÁNYELVET:

1. cikk

(1) A 71/316/EGK irányelv II. mellékletének 3.2.1. pontjában említett rajzok az E, EL és P megkülönböztető betűjelekkel kiegészülnek, és az IR megkülönböztető betűjel helyébe IRL lép.

+++++ TIFF +++++

+++++ TIFF +++++

(2) 2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1987. december 31-ig megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Luxembourgban, 1987. június 25-én.

a Tanács részéről

az elnök

H. De croo

[1] HL C 317., 1986.12.10., 8. o.

[2] 1987. június 19-i vélemény (a Hivatalos Lapban még nem tették közzé)

[3] HL C 150., 1987.6.9., 4. o.

[4] HL L 202., 1971.9.6., 43. o.

[5] HL L 192., 1987.7.11., 43. o.

--------------------------------------------------
A Bizottság irányelve

(1987. december 22.)

a magas nitrogéntartalmú, egyszerű ammónium-nitrát műtrágyák jellemzőinek, határértékeinek és robbanékonyságának ellenőrzését szabályozó eljárásokra vonatkozó tagállami jogszabályok közelítéséről szóló 87/94/EGK irányelv módosításáról

(88/126/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a magas nitrogéntartalmú, egyszerű ammónium-nitrát műtrágyákra vonatkozó tagállami jogszabályok közelítéséről szóló, 1980. július 15-i 80/876/EGK tanácsi irányelvre [1] és különösen annak 8. cikkére,

tekintettel a műtrágyákra vonatkozó tagállami jogszabályok közelítéséről szóló, 1975. december 18-i 76/116/EGK tanácsi irányelvre [2] és különösen annak 9. cikke (2) bekezdésére,

mivel a 87/94/EGK bizottsági irányelv [3] hosszúsága és műszaki bonyolultsága – a különböző vizsgálati módszerek és tesztek különböző technológiai területekről származnak – valamint a számos összehangolandó nyelvi változat miatt, miután a Bizottság elfogadta az irányelvet, világossá vált, hogy nyelvi felülvizsgálatra és néhány műszaki módosításra van szükség [4];

mivel a nyelvi felülvizsgálat és a műszaki módosítások miatt hosszabb időt kell biztosítani a tagállamoknak, hogy megfeleljenek ezen irányelvnek, szükségesnek tűnik a határidő-módosítás;

mivel az ezen irányelv által előírt módosítások összhangban vannak a műtrágya-kereskedelem technikai akadályainak felszámolásáról szóló irányelveknek a műszaki fejlődéshez történő hozzáigazításáért felelős bizottság véleményével,

ELFOGADTA EZT AZ IRÁNYELVET:

1. cikk

A 87/94/EGK irányelv a következőképpen módosul:

A 2. cikk (1) bekezdésben az "1987. december 31." helyébe "1988. november 30." lép.

2. cikk

(1) A tagállamok megtesznek minden szükséges intézkedést annak biztosítására, hogy ennek az irányelvnek legkésőbb 1988. november 30-ig megfeleljenek, és erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat az előírásait, amelyeket az irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Brüsszelben, 1987. december 22-én.

a Bizottság részéről

Cockfield

alelnök

[1] HL L 250., 1980.9.23., 7. o.

[2] HL L 24., 1976.1.30., 21. o.

[3] HL L 38., 1987.2.7., 1. o.

[4] HL L 63., 1988.3.9., 16. o.

--------------------------------------------------
A Tanács irányelve

(1988. május 3.)

a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló 74/150/EGK irányelv módosításáról

(88/297/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a belső piac 1992. december 31-ig való fokozatos kialakításának céljából intézkedéseket kell elfogadni; mivel a belső piac egy olyan belső határok nélküli területet foglal magában, ahol biztosított az áruk, személyek, szolgáltatások és a tőke szabad mozgása;

mivel a legutóbb a 82/890/EGK irányelvvel [4] módosított 74/150/EGK irányelv [5] II. melléklete tartalmaz egy jegyzéket az "EI" jelzéssel ellátott alkatrészekről vagy járműtulajdonságokról, amely azt jelenti, hogy ezen alkatrészekre vagy járműtulajdonságokra vonatkozó szabályozást tartalmazó közösségi irányelveket fogadtak el, vagy ilyeneket kell elfogadni; mivel közben egyes alkatrészekre vagy járműtulajdonságokra feleslegessé vált közösségi szabályok elfogadása, mivel azokat most egyre kisebb gyakorisággal használják a traktor-gyártásban, vagy azokat egyéb eszközökkel váltották fel, amelyek azóta kötelezővé váltak;

mivel a traktorok tekintetében az EGK-típusjóváhagyás megadását szabályozó közösségi szabályok közül a szóban forgó alkatrészekre vagy járműtulajdonságokra vonatkozóak helyettesíthetők a vonatkozó alkatrész vagy járműtulajdonság adatközlő lapon feltüntetett adataival való megegyezőség vizsgálatával,

ELFOGADTA EZT AZ IRÁNYELVET:

1. cikk

A 74/150/EGK irányelv II mellékletében a 7.3.4., 7.5. és 7.6.3. tételnél feltüntetett "EI" jelzés "M"-re változik.

2. cikk

(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1988. december 31-ig megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Brüsszelben, 1988. május 3-án.

a Tanács részéről

az elnök

M. Bangemann

[1] HL C 88., 1987.4.3., 10. o.

[2] HL C 156., 1987.6.15., 190. o. és HL C 94., 1988.4.11., 66. o.

[3] HL C 180., 1987.7.8., 15. o.

[4] HL L 378., 1982.12.31., 45. o.

[5] HL L 84., 1974.3.28., 10. o.

--------------------------------------------------
A Bizottság irányelve

(1988. június 22.)

a kerekes mezőgazdasági vagy erdészeti traktorok legnagyobb tervezési sebességére és rakfelületére vonatkozó tagállami jogszabályok közelítéséről szóló 74/152/EGK tanácsi irányelvnek a műszaki fejlődéshez történő hozzáigazításáról

(88/412/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/297/EGK irányelvvel [1] módosított, a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelvre [2] és különösen annak 11. cikkére,

mivel a szerzett tapasztalatoknak köszönhetően és a tudományok jelenlegi állásának figyelembevételével most már pontosabban és teljesebben lehet megfogalmazni a 82/890/EGK irányelv [3] által módosított 74/152/EGK tanácsi irányelv [4] egyes előírásait;

mivel az ezen irányelvvel előirányzott intézkedések összhangban vannak a mezőgazdasági vagy erdészeti traktorok kereskedelme technikai akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 74/152/EGK irányelv mellékletében az 1.3. pont helyébe a következő szöveg lép:

"1.3. A méréshez a traktort új, a gyártó által a traktorhoz megadott legnagyobb gördülési sugarú gumiabroncsokkal kell felszerelni."

2. cikk

(1) 1988. október 1-jétől a tagállamok:

- semmilyen traktortípus vonatkozásában nem utasíthatják el az EGK-típusjóváhagyás megadását, vagy a 74/150/EGK irányelv 10. cikke (1) bekezdésének utolsó francia bekezdésében előírt okirat kiadását, vagy a nemzeti típusjóváhagyás megadását, vagy

- nem tilthatják meg a traktorok első forgalomba helyezését,

amennyiben a szóban forgó traktortípus vagy traktortípusok legnagyobb tervezési sebessége és rakfelületei megfelelnek ezen irányelv előírásainak.

(2) 1989. október 1-jétől a tagállamok:

- nem adhatják meg többé a 74/150/EGK irányelv 10. cikke (1) bekezdésének utolsó francia bekezdésében előírt okiratot olyan traktortípus vonatkozásában, amely legnagyobb tervezési sebessége és rakfelületei nem felelnek meg ezen irányelv előírásainak.

- elutasíthatják a nemzeti típusjóváhagyás megadását olyan traktortípus vonatkozásában, amely legnagyobb tervezési sebessége és rakfelületei nem felelnek meg ezen irányelv előírásainak.

3. cikk

A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1988. szeptember 30-ig megfeleljenek. Erről haladéktalanul tájékoztatják a Bizottságot.

4. cikk

Ennek az irányelvnek a tagállamok a címzettjei.

Kelt Brüsszelben, 1988. június 22-én.

a Bizottság részéről

Cockfield

alelnök

[1] HL L 126., 1988.5.20., 52. o.

[2] HL L 84., 1974.3.28., 10. o.

[3] HL L 378., 1982.12.31., 45. o.

[4] HL L 84., 1974.3.28, 33. o

--------------------------------------------------
A Bizottság irányelve

(1988. szeptember 13.)

a gabonavetőmagok forgalmazásáról szóló 66/402/EGK tanácsi irányelv II. mellékletének módosításáról

(88/506/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 88/380/EGK irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2] és különösen annak 21a. cikkére,

mivel a tudományos és műszaki ismeretek jelenlegi állása szerint úgy tűnik, hogy bizonyos "kopasz zab" típusú zabfajták (Avena sativa) potenciálisan takarmányként hasznosíthatók;

mivel azonban e fajtákból nehéz az egyéb zabfajtáknál általában elért csírázóképességgel megegyező csírázóképességű vetőmagokat előállítani;

mivel a tudományos és műszaki ismeretek fejlődését figyelembe véve ennélfogva helyénvaló a "kopasz zab" típusú zabfajták esetében a 66/402/EGK irányelv II. mellékletében a zabfajtákra előírt, tiszta vetőmagra vonatkozó minimum 85 %-os csírázóképesség csökkentése;

mivel ez a csökkentés első fokon csak korlátozott időtartamra alkalmazandó annak érdekében, hogy e fajtákról további műszaki adatokat lehessen gyűjteni és azokat értékelni;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT AZ IRÁNYELVET:

1. cikk

A 66/402/EGK irányelv II. melléklete a következőképpen módosul:

1. A 2. A. szakaszban szereplő táblázat 2. oszlopa ("Minimális csírázás"), (többek között) az Avena sativa 1. és 2. generációjának minősített vetőmagjára megadott 85-ös szám után a "d)" hivatkozással egészül ki.

2. A 2. B. szakasz a következő feltétellel egészül ki:

"d) A hivatalosan "kopasz zab" típusúként besorolt Avena sativa fajták esetében a tagállamok 1990. június 30-ig a tiszta vetőmag 75 %-ára csökkenthetik a minimális csírázóképességet. Ilyen esetben a hatósági címkén feltüntetendő a "minimális csírázóképesség: 75 %" szöveg."

2. cikk

Azok a tagállamok, amelyek élni kívánnak az 1. cikk (2) bekezdése által biztosított lehetőséggel, tájékoztatják a Bizottságot és a többi tagállamot az e célból tett intézkedéseikről.

3. cikk

Ennek az irányelvnek a tagállamok a címzettjei.

Kelt Brüsszelben, 1988. szeptember 13-án.

a Bizottság részéről

Frans Andriessen

alelnök

[1] HL L 187., 1988.7.16., 31. o.

[2] HL 125., 1966.7.11., 2309/66. o.

--------------------------------------------------
A Tanács irányelve

(1988. december 21.)

a nemzetközi utazás során alkalmazott import forgalmi és jövedéki adó alól nyújtott mentességre vonatkozó törvényi, rendeleti vagy közigazgatási intézkedés által megállapított rendelkezések összehangolásáról szóló 69/169/EGK irányelv kilencedik alkalommal történő módosításáról

(88/664/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 87/198/EGK irányelvvel [4] módosított 69/169/EGK tanácsi irányelv [5] 2. cikkének (6) bekezdése és 7b. cikkének (4) bekezdése úgy rendelkezik, hogy a Tanács kétévente és első alkalommal legkésőbb 1987. október 31-ig a Szerződésben meghatározott eljárásokkal összhangban helyesbíti a fenti cikkek (1) és (2) bekezdésében említett mentességek összegét, azok valódi értékének fenntartása érdekében;

mivel a Bizottság által végzett felmérés szerint az 1985. október 1. és az 1988. december 31. közötti időszakban a tagállamok árindexe súlyozott átlagának növekedése 11,3 %;

mivel az eredményként jelentkező összegeket kerekíteni kell;

mivel abban az esetben, ha a közösségi mentesség helyesbítése 5 %-nál kevesebb változást vagy csökkenést eredményez a valamely tagállam nemzeti pénznemében kifejezett mentességben, az érintett tagállamnak engedélyezni kell, hogy a változtatás előtt nemzeti pénznemében kifejezett összeget fenntartsa,

ELFOGADTA EZT AZ IRÁNYELVET:

1. cikk

A 69/169/EGK irányelv a következőképpen módosul:

1. a 2. cikkben:

a) az (1) bekezdésben a "350 ECU" kifejezés helyébe a "390 ECU" kifejezés lép;

b) a (2) bekezdésben a "90 ECU" kifejezés helyébe a "100 ECU" kifejezés lép;

2. a 7. cikk a következő bekezdéssel egészül ki:

"(5) A tagállamok fenntarthatják a mentesség meglévő összegét, ha a 2. cikk (6) bekezdésében, valamint a 7b. cikk (4) bekezdésében említett helyesbítések során elfogadott, ECU-ben kifejezett mentességi összegek átváltása a nemzeti pénznemben kifejezett mentesség 5 %-nál kevesebb változását vagy a mentesség csökkenését eredményezné";

3. a 7b. cikkben:

a) az (1) bekezdés a) pontjában a "280 ECU" kifejezés helyébe a "310 ECU" kifejezés lép;

b) az (1) bekezdés b) pontjában a "77 ECU" kifejezés helyébe a "85 ECU" kifejezés lép;

c) a (2) bekezdésben a "77 ECU" kifejezés helyébe a "85 ECU" kifejezés lép.

2. cikk

(1) A tagállamok hatályba léptetik azokat az intézkedéseket, amelyek szükségesek ahhoz, hogy ennek az irányelvnek legkésőbb 1989. július 1-jéig megfeleljenek.

(2) A tagállamok tájékoztatják a Bizottságot ezen irányelv végrehajtása érdekében elfogadott nemzeti törvényi rendelkezéseikről.

3. cikk

Ennek az irányelvnek a tagállamok a címzettjei.

Kelt Brüsszelben, 1988. december 21-én.

a Tanács részéről

az elnök

V. Papandreou

[1] HL C 102., 1988.4.16., 4. o. ésHL C 272., 1988.10.21., 6. o.

[2] HL C 235., 1988.9.12., 138. o.

[3] HL C 95., 1988.4.11., 11. o.

[4] HL L 78., 1987.3.20., 53. o.

[5] HL L 133., 1969.6.4., 6. o.

--------------------------------------------------
A Tanács irányelve

(1988. december 19.)

a húsipari termékek Közösségen belüli kereskedelmét érintő állat-egészségügyi problémákról szóló 80/215/EGK irányelv módosításáról

(88/660 EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 87/491/EGK rendelettel [4] módosított 80/215/EGK irányelv [5] 4. cikkének (1) bekezdése meghatározza a húsipari termékekben található, az állatállomány betegségeiért felelős kórokozókat feltehetően elpusztító kezelésfajtákat az ilyen termékek Közösségen belüli kereskedelmének bizonyos feltételek mellett történő megengedése céljából;

mivel a megszerzett tapasztalatok, valamint a tudományos ismeretek bővülése és a húsfeldolgozási technológia fejlődése a szükséges garanciákat biztosító új kezelés használatát teszi lehetővé;

mivel e kezelés felvétele a már előírt többi kezelés közé segíti a Közösségen belüli szabad mozgást, amely növeli a termelési értéket a betegségek terjedési veszélyének elkerülésével;

mivel egy tudományos vélemény azt állapította meg, hogy az ilyen húskészítményekre mostanáig alkalmazott öt kilogrammos súlyhatár biztonsággal elhagyható, amennyiben minden más meglévő óvintézkedést megtartanak és alkalmaznak,

ELFOGADTA EZT AZ IRÁNYELVET:

1. cikk

A 80/215/EGK irányelv 4. cikke (1) bekezdése a) pontja ii. alpontjának második franciabekezdése a következőképpen módosul:

1. a második franciabekezdést el kell hagyni;

2. a korábbi negyedik francia bekezdés első francia albekezdésében az "amelynek során a hőmérsékletnek legalább 70 oC-ot kell elérnie…" szöveg helyébe az "amelynek során a maghőmérsékletnek legalább 70 oC-ot kell elérnie…" szöveg lép.

2. cikk

A tagállamok hatályba léptetik azon törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelvnek legkésőbb 1989. április 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1988. december 19-én.

a Tanács részéről

az elnök

Y. Pottakis

[1] HL C 273., 1988.10.22., 9. o.

[2] 1988. december 16-i vélemény (a Hivatalos Lapban még nem tették közzé).

[3] 1988. december 14-i vélemény (a Hivatalos Lapban még nem tették közzé).

[4] HL L 279., 1987.10.2., 27. o.

[5] HL L 47., 1980.2.21., 4. o.

--------------------------------------------------
A Bizottság 89/220/EGK irányelve

(1989. március 7.)

a nemzetközi utazás során alkalmazott import forgalmi és jövedéki adó alól nyújtott mentességre vonatkozó törvényi, rendeleti vagy közigazgatási intézkedés által megállapított rendelkezések összehangolásáról szóló 69/169/EGK tanácsi irányelvnek a Kombinált Nómenklatúra bevezetésének figyelembevételével történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a legutóbb a 88/664/EGK irányelvvel [3] módosított 69/169/EGK tanácsi irányelv [4] 5. cikkének (6) bekezdésében felsorolt árucikkek osztályozása a Vámegyüttműködési Tanács nómenklatúrájának használata alapján történik;

mivel a Vámegyüttműködési Tanács jóváhagyta a Harmonizált Áruleíró és Kódrendszerről szóló nemzetközi egyezményt (a továbbiakban: "HR"); mivel a Tanács a 87/369/EGK határozattal [5] jóváhagyta ezt az egyezményt, és azt 1988. január 1-je óta alkalmazzák; mivel ennek megfelelően létrehozták a Kombinált Nómenklatúrát, hogy a HR-t az Európai Gazdasági Közösségben is alkalmazzák; mivel a 69/169/EGK irányelv 5. cikkének (6) bekezdésében szereplő hivatkozásnak emiatt az említett Kombinált Nómenklatúrára kell támaszkodnia;

mivel a 69/169/EGK irányelv Kombinált Nómenklatúrához illesztése mindössze egy technikai módosítást igényel, amely semmilyen módon nem változtatja meg az említett irányelv alkalmazási területét,

ELFOGADTA EZT AZ IRÁNYELVET:

1. cikk

A 69/169/EGK irányelv 5. cikkének (6) bekezdésében a közös vámtarifa 71.07 és 71.08 tarifaszámára való hivatkozás helyébe a 7108 és 7109 KN-kódra való hivatkozás lép.

2. cikk

A tagállamok hatályba léptetik azokat az intézkedéseket, amelyek szükséges ahhoz, hogy ennek az irányelvnek legkésőbb 1989. július 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1989. március 7-én.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

[3] HL L 382., 1988.12.31., 41. o.

[4] HL L 133., 1969.6.4., 6. o.

[5] HL L 198., 1987.7.20., 1. o.

--------------------------------------------------